**Informacija o obradi osobnih podataka**

**vezana uz aktivnost obrade podataka društva INA-INDUSTRIJA NAFTE, d.d. (INA) u svrhu provedbe Natječaja INA Grupe za izbor najboljih završnih radova u strukovnim školama u školskoj godini 2023/2024.**

Ova Informacija o obradi osobnih podataka odnosi se na aktivnost obrade podataka koju provodi INA-INDUSTRIJA NAFTE, d.d

Opći kontaktni podaci za ispitanike: stipendije@ina.hr

Službenik za zaštitu podataka INA Grupe: szop@ina.hr

| **Naziv i svrha aktivnosti obrade osobnih podataka** | **Pravna osnova obrade podataka** | **Opseg i izvor osobnih podataka**  | **Trajanje obrade**  | **Kategorije primatelja podataka**  | **Aktivnost obrade povjerena Izvršitelju obrade** |
| --- | --- | --- | --- | --- | --- |
| **1. Prijava na Natječaj za odabir najboljih završnih radova u strukovnim školama**INA organizira Natječaj za izbor najboljih završnih radova u strukovnim školama iz sljedećih područja djelovanja INA Grupe: elektrotehnika, računalstvo, strojarstvo, naftno rudarstvo, geologija, kemija i ekologija, promet i logistika.Na natječaj se prijavljuje putem platforme Taleo koju INA inače koristi kod zapošljavanja, pri čemu se na platformi nalazi otvorena pozicija „*Natječaj za izbor najboljih završnih radova u strukovnim školama u školskoj godini 2023/2024*“ na koju se potrebno prijaviti.U odnosu na funkcioniranje platforme Taleo, posebna informacija o obradi osobnih podataka posredstvom aplikacije dostupna je na [LINKU](https://molgroup.info/storage/documents/altalanos_dokumentumok/recruitment_privacy_statement/privacy_notice_ina_d_d_and_opcos_tifon_croatian.pdf). | Članak 6. stavak 1. točka (a) GDPR-a: privola ispitanika potrebna je radi registracije u sustav Taleo te radi prijave na otvoreni natječaj. | Osobni podaci učenika koji prijavljuje rad (ime i prezime, mjesto prebivališta, adresa elektroničke pošte, kontakt broj), podaci o obrazovanju (naziv škole, naziv obrazovnog programa, razred), naziv područja u kojem je prijavljena tema te naziv teme završnog rada te potvrda škole o redovnom upisu u završni razred u školskoj godini 2023/2024.Izvor podataka: kandidat. | 12 mjeseci od dana prijave na Natječaj | MOL Plc. – zajednički voditelj obrade podataka u upravljanju obradom podataka na platformi Taleo | Pružanje informatičkih usluga održavanja servera i drugih IT usluga društvima INA Grupe u Republici Hrvatskoj. |
| **2. Odabir najboljih završnih radova** Završne radove temeljem postavljenih kriterija Natječaja ocjenjuje stručno povjerenstvo. Stručno povjerenstvo prvo odabire završne radove koji će ući u finale Natječaja gdje će učenici prezentirati svoje završne radove, a zatim će ih u finalu, temeljem ukupno postignutih bodova, rangirati.Ovisno o postignutom rezultatu, svi finalisti će osvojiti jednu od predviđenih novčanih nagrada.  | Članak 6. stavak 1. točka (b) GDPR-a: obrada osobnih podataka je nužna kako bi se poduzele radnje na zahtjev ispitanika prije sklapanja ugovora, odnosno za odabir najboljeg završnog rada. | Osobni podaci sadržani u prijavi na natječaj (detaljnije u točki 1).Podaci potrebni za isplatu nagrade (OIB, broj bankovnog računa, porezni status i dr.) Izvor podataka: ispitanik | Podaci o prijavi i radu čuvaju se kao i u točki 1. ove Informacije.U slučaju isplate novčane nagrade, podatak o samoj isplati (osoba koja je zaprimila uplatu, koji je iznos uplate, na koji račun te zbog čega) također će se čuvati zbog pozitivnih propisa koji uređuju čuvanje računovodstvenih isprava. | Radi odabira najboljih završnih radova, prilikom ocjenjivanja radova i sudjelovanja na samoj prezentaciji radova u finalu Natječaja, sudjelovat će stručnjaci koji su zaposleni u nekom od društava INA Grupe. | Pružanje informatičkih usluga održavanja servera i drugih IT usluga društvima INA Grupe u Republici Hrvatskoj.Pružanje računovodstvenih usluga društvima INA Grupe u Republici Hrvatskoj. |
| **Obrana pravnih zahtjeva**U svrhu ostvarivanja ili obrane pravnih zahtjeva, bilo u sudskom postupku bilo u upravnom ili vanparničnom postupku. | Članak 6. stavak 1. (f) GDPR-a (obrada je nužna radi ostvarivanja legitimnog interesa Društva).Legitimni interes Društva: postavljanje zahtjeva u odnosu na ispitanika i uspješna obrana u bilo kojem parničnom postupku pokrenutom od strane ispitanika, odnosno u upravnom i drugom sličnom postupku. | Svi osobni podaci prikupljeni u gore navedenim svrhama obrade podataka. | U slučaju da je obrada osobnih podataka nužna za postavljanje, odnosno za obranu ili za ostvarivanje legitimnog interesa Društva u sudskom postupku ili u upravnom ili izvansudskom postupku koji je ispitanik pokrenuo na temelju vlastitog legitimnog interesa, Društvo će obrađivati podatke do konačnog okončanja takvog postupka ili postizanja legitimnog interesa na drugi način (npr. zaključenjem izvansudske nagodbe). | Zaposlenici lokalne Sigurnosti, Grupne Sigurnosti, Interne revizije usklađenosti poslovanja, kao i Pravni poslovi mogu imati pristup podacima potrebnim za istragu, odnosno vođenje sudskog spora. | Pružanje IT usluga blisko povezanih s obradom podatakaPružanje računovodstvenih i knjigovodstvenih usluga |

Nadalje, Vaši osobni podaci mogu biti proslijeđeni primateljima odnosno trećim stranama, primjerice nadležnom poreznom tijelu, zdravstvenim osiguravajućim društvima, pravnim zastupnicima (odvjetnicima), revizorima, osiguravajućim društvima, ugovornim partnerima (u slučaju da ste osoba koja sklapa ugovore u ime Voditelja obrade / koja je kontakt osoba), MOL Nyrt.-u sa sjedištem u Október huszonharmadika ul. 18, Budimpešta, Mađarska (na temelju legitimnog interesa vezanog za interne administrativne svrhe unutar MOL grupe) i drugim ovlaštenim osobama u skladu s važećim zakonskim propisima.

Informacija o obradi osobnih podatakadostupna je putem poveznice <https://www.ina.hr/home/zastita-osobnih-podataka/>, a može se dobiti i na pojedinačan zahtjev.

**Voditelj obrade:**

**Naziv, sjedište, broj telefona, web stranica (na kojoj se nalazi Izjava o zaštiti privatnosti) i adresa e-pošte te ostali kontaktni podaci Voditelja obrade:**

|  |  |
| --- | --- |
| **INA-Industrija nafte, d.d.** | Avenija Većeslava Holjevca 10, p.p. 555, 10 020 Zagreb, Hrvatska, OIB: 27759560625telefon: +385 0800 1112, web stranica: <https://www.ina.hr/>, e-mail adresa: ina@ina.hr |

Pored navedenog, u skladu s člankom 6. stavkom 1. (f) GDPR-a (na temelju legitimnog interesa Društva), Društvo koristi usluge svojih odvjetničkih partnera za upravljanje i uspješno izvršavanje svojih pravnih zahtjeva te prenosi potrebne osobne podatke odvjetnicima u tu svrhu (uključujući pojedinosti o zahtjevima). Takvi odvjetnici djeluju kao neovisni voditelji obrade u skladu s odredbama vlastite Informacije o obradi osobnih podataka. Na zahtjev ispitanika, Društvo će pružiti podatke o odvjetničkom partneru koji je uključen u određenu obradu podataka, njegove kontaktne podatke i aktivnosti koje provodi, kao i podatke koji se u vezi s njim obrađuju.

**Kontakt podaci Službenika za zaštitu osobnih podataka kod Voditelja obrade:**

|  |  |  |
| --- | --- | --- |
| **INA-Industrija nafte, d.d.** | E-mail adresa:  | szop@ina.hr |
| Adresa:  | Avenija Većeslava Holjevca 10, 10 000 Zagreb, N.P.: Službenik za zaštitu osobnih podataka |

**Osobe ovlaštene za pristup podacima kod Voditelja obrade:**

Zaposlenici Ljudskih resursa u Ini imaju pristup zaprimljenim prijavama radi koordinacije procesa provedbe natječaja. Radi odabira finalista natječaja te rangiranja radova koji su prijavljeni na natječaj, INA će uključiti stručnjake zaposlene unutar INA Grupe u Republici Hrvatskoj (u bilo kojem društvu članici INA Grupe u Republici Hrvatskoj) kao članove povjerenstva koji ocjenjuju radove sukladno kriterijima Natječaja.

**Izvršitelji obrade:**

Društvo ovim putem izjavljuje da je ugovore o obradi podataka sklopilo s Izvršiteljima obrade koji osiguravaju odgovarajuću razinu zaštite osobnih podataka.

Na zahtjev ispitanika, Društvo će pružiti podatke o Izvršiteljima obrade koji su uključeni u određeni postupak obrade podataka, pojedinosti o aktivnosti njegove obrade te njegove kontaktne podatke.

**Obrada posebnih kategorija osobnih podataka u svrhe navedene u ovoj Informaciji:**

Nema obrade posebnih kategorija podataka.

**Prijenos osobnih podataka u treće zemlje:**

Ne postoji prijenos podataka u treće zemlje.

**Postojanje automatiziranog donošenja odluka, uključujući izradu profila (razumljive informacije o primijenjenoj logici, kao i o važnosti te predviđenim posljedicama takve obrade za ispitanika):**

Ne provodi se automatizirano donošenje odluka, uključujući izradu profila.

**Sigurnosne mjere za zaštitu podataka:**

Voditelj obrade pohranjuje vaše osobne podatke u bazu podataka zaštićenu bilo lozinkom bilo kontrolom pristupa kako bi se osigurala tajnost, cjelovitost i dostupnost vaših osobnih podataka u skladu s IT sigurnosnim normama i standardima. U okviru proporcionalne zaštite i mjerenja klasifikacije osobnih i poslovnih podataka, Voditelj podataka osigurava zaštitu podataka na mreži, na infrastrukturnoj i aplikativnoj razini (s vatrozidima, antivirusnim programima, mehanizmima šifriranja za pohranu i komunikaciju, filtriranjem sadržaja i drugim tehničkim i procesnim rješenjima). Incidenti povezani sa sigurnošću podataka neprestano se prate i rješavaju.

**Vaša prava vezana uz obradu podataka:**

Opća uredba o zaštiti podataka (GDPR) sadrži detaljne informacije o vašim pravima u vezi s obradom podataka, vašim mogućnostima traženja pravnog lijeka te njihovim ograničenjima (posebice u člancima 15., 16., 17., 18., 19., 21., 22., 77., 78., 79. i 82.). U bilo kojem trenutku možete zatražiti informacije o obradi svojih osobnih podataka, možete zatražiti pristup svojim podacima, ispravak i brisanje svojih osobnih podataka ili ograničavanje njihove obrade te možete uložiti prigovor na obradu podataka na temelju legitimnog interesa. U nastavku se nalazi sažetak najvažnijih odredbi vezanih uz vaša prava na zaštitu podataka i mogućnosti traženja pravnog lijeka.

U svako doba imate pravo, na temelju svoje posebne situacije, uložiti prigovor na obradu vaših osobnih podataka koje društvo obrađujem temeljem članka 6. stavka 1. (e) i članka 6. stavka 1. (f) GDPR-a, uključujući izradu profila koje se temelji na tim odredbama. U tom slučaju, Društvo više ne smije obrađivati osobne podatke osim ako dokaže da postoje uvjerljivi legitimni razlozi za obradu koji nadilaze interese, prava i slobode ispitanika ili radi postavljanja, ostvarivanja ili obrane pravnih zahtjeva. U odnosu na osobne podatke koji se obrađuju u svrhu legitimnog interesa Društva ili treće strane (u konkretnom slučaju, primjerice partnera), imate pravo, na temelju članka 6. stavka 1. f) GDPR-a, zatražiti objašnjenje provedenog testa legitimnog interesa, koji sadrži razloge zašto interesi Društva i treće strane imaju prednost u predmetnoj aktivnosti obrade podataka nad vašim interesima, pravima i slobodama i kako i u kojoj mjeri ih ograničavaju.

**Pravo na informacije:**

Ako Društvo obradi vaše osobne podatke, mora vam omogućiti informacije o podacima koji se odnose na vas – čak i bez vašeg posebnog zahtjeva – uključujući najvažnije karakteristike obrade podataka, kao i svrhu, pravnu osnovu i trajanje obrade, naziv Društva i kontaktne podatke njegovih predstavnika, kontaktne podatke Službenika za zaštitu podataka, primatelja osobnih podataka (u slučaju prijenosa podataka trećim zemljama, uključujući informacije o postojanju odluke Europske komisije), legitimni interes Društva i/ili trećih strana u slučaju obrade podataka na temelju legitimnog interesa; nadalje, vaša prava na zaštitu podataka i vaše mogućnosti traženja pravnog lijeka (uključujući pravo na podnošenje prigovora nadzornom tijelu) te ako vaši osobni podaci nisu prikupljeni izravno od vas, informacije o izvoru osobnih podataka i kategorijama prikupljenih osobnih podataka u slučaju da prethodno niste dobili takve informacije. Društvo će vam pružiti gore navedene informacije tako što će vam te informacije učiniti dostupnima.

**Pravo na pristup:**

Imate pravo od Društva dobiti potvrdu o tome obrađuju li se osobni podaci koji se odnose na vas ili ne te ako se takvi podaci obrađuju, imate pravo na pristup osobnim podacima i određenim informacijama vezanim uz obradu podataka, kao što su svrha obrade podataka, kategorije osobnih podataka koji se obrađuju, primatelji osobnih podataka, planirano trajanje obrade osobnih podataka, prava ispitanika na zaštitu podataka i mogućnosti traženja pravnog lijeka (uključujući pravo na podnošenje prigovora nadzornom tijelu) te, u slučaju da osobni podaci nisu prikupljeni izravno od vas , informacije o izvoru iz kojeg su vaši podaci prikupljeni.

Na vaš zahtjev, Društvo vam je dužno osigurati primjerak vaših osobnih podataka koji se obrađuju. Za svaki dodatni primjerak koji zatražite, Društvo vam može naplatiti razumnu naknadu na osnovi administrativnih troškova. Ako ispitanik podnese zahtjev elektroničkim putem te ako ne zatraži drukčije, informacije se pružaju u uobičajenom elektroničkom obliku. Pravo na dobivanje primjerka ne smije štetiti pravima i slobodama drugih osoba.

Društvo će vas, na vaš zahtjev, informirati o mogućnosti, postupku, potencijalnim troškovima i drugim detaljima osiguravanja dotičnog primjerka.

**Pravo na ispravak:**

Imate pravo od Društva ishoditi ispravak netočnih osobnih podataka koji se odnose na vas bez nepotrebnog odgađanja. Uzimajući u obzir svrhe obrade, imate pravo dopuniti nepotpune osobne podatke, između ostalog i davanjem dodatne izjave.

**Pravo na brisanje:**

Imate pravo od Društva ishoditi brisanje osobnih podataka koji se odnose na vas bez nepotrebnog odgađanja, a Društvo ima obvezu izbrisati osobne podatke bez nepotrebnog odgađanja ako za to postoje određeni razlozi ili ako su ispunjeni određeni uvjeti. Među ostalim osnovama, Društvo je obvezno na vaš zahtjev izbrisati vaše osobne podatke, primjerice ako osobni podaci više nisu potrebni za svrhe u koje su prikupljeni ili na drugi način obrađeni; ako ste povukli privolu na kojoj se temelji obrada i ako ne postoji druga pravna osnova za obradu; ako su osobni podaci nezakonito obrađeni; ako ste uložili prigovor na obradu te ne postoje jači legitimni razlozi za obradu; ako se osobni podaci moraju izbrisati radi poštivanja pravne obveze u okviru prava Unije ili prava države članice kojem Društvo podliježe.

Gore navedeno ne primjenjuje se u mjeri u kojoj je obrada nužna:

1. radi ostvarivanja prava na slobodu izražavanja i informiranja;
2. radi poštivanja pravne obveze kojom se zahtijeva obrada u pravu Unije ili pravu države članice kojem Društvo podliježe;
3. u svrhe arhiviranja u javnom interesu, u svrhe znanstvenog ili povijesnog istraživanja ili u statističke svrhe u mjeri u kojoj je vjerojatno da se pravom na brisanje može onemogućiti ili ozbiljno ugroziti postizanje ciljeva te obrade;
4. radi postavljanja, ostvarivanja ili obrane pravnih zahtjeva.

**Pravo na ograničenje obrade:**

Imate pravo od Društva zatražiti ograničenje obrade ako je ispunjeno jedno od sljedećeg:

1. osporili ste točnost osobnih podataka na razdoblje u kojem se Društvu omogućuje provjera točnosti osobnih podataka;
2. obrada je nezakonita i protivite se brisanju osobnih podataka te umjesto brisanja tražite ograničenje njihove uporabe;
3. Društvu više nisu potrebni osobni podaci za potrebe obrade, ali su vama potrebni radi postavljanja, ostvarivanja ili obrane pravnih zahtjeva;
4. uložili ste prigovor na obradu i čekate potvrdu nadilaze li legitimni razlozi voditelja obrade vaše legitimne razloge.

Ako je obrada ograničena u skladu s gore navedenim razlozima, takvi osobni podaci smiju se obrađivati, uz iznimku pohrane, samo uz vašu privolu, ili za postavljanje, ostvarivanje ili obranu pravnih zahtjeva ili zaštitu prava druge fizičke ili pravne osobe, ili zbog važnog javnog interesa Unije ili države članice.

Ako ste ishodili ograničenje obrade, Društvo će vas obavijestiti prije nego što ograničenje obrade bude ukinuto.

**Pravo na prigovor:**

Imate pravo u svako doba izjaviti prigovor, na temelju svoje posebne situacije, na obradu osobnih podataka koja se odnosi na vas, a koja se temelji na legitimnom interesu Društva. Društvo više neće vršiti obradu osobnih podataka, osim ako dokaže da postoje uvjerljivi legitimni razlozi za obradu koji nadilaze vaše interese, prava i slobode ili radi postavljanja, ostvarivanja ili obrane pravnih zahtjeva.

**Način ostvarivanja prava:**

Društvo ili lokalno povezano društvo pružit će informacije o mjerama poduzetim na vaš zahtjev bez nepotrebnog odgađanja, a u svakom slučaju **u roku od jednog mjeseca** od primitka vašeg zahtjeva. Rok je u slučaju potrebe moguće produljiti za dodatna dva mjeseca, uzimajući u obzir složenost i broj zaprimljenih zahtjeva. Društvo će vas obavijestiti o bilo kakvom takvom produljenju u roku od jednog mjeseca od primitka zahtjeva, kao i o razlozima za odgodu. U slučajevima gdje ispitanik podnese zahtjev elektroničkim putem, informacije o zahtjevu će mu se također pružiti elektroničkim putem kad je to moguće, osim ako ispitanik u svom zahtjevu ne zatraži drugačije.

Informacije vezane uz predmet zahtjeva pružit će se u pisanom obliku, odnosno na drugi način, uključujući elektronički gdje je to prikladno. Ukoliko tako zatražite, informacije vam mogu biti pružene i usmeno, pod uvjetom da je vaš identitet utvrđen drugim sredstvima.

U slučaju da Društvo ne postupi po vašem zahtjevu, Društvo će vas obavijestiti bez odgađanja, a najkasnije u roku od jednog mjeseca od primitka vašeg zahtjeva, o razlozima nepoduzimanja mjera i o mogućnosti ulaganja prigovora nadležnom nadzornom tijelu za zaštitu osobnih podataka i traženja pravnog lijeka.

Više o tome kako kontaktirati nadležna nadzorna tijela u Europskoj uniji pročitajte ovdje: <https://edpb.europa.eu/about-edpb/board/members_hr>.

**Kontaktni podaci nadležnog tijela za zaštitu osobnih podataka u Hrvatskoj:**

Agencija za zaštitu osobnih podataka, Selska cesta 136, HR - 10 000 Zagreb

telefon: +385 (0)1 4609-000, e-mail: azop@azop.hr, web stranica: <http://www.azop.hr>